સૂત્રોએ જણાવ્યું કે આ ઘટના ઑગસ્ટ મહિનાના પહેલા સપ્તાહની છે. ગુરુકુળમાં સગીરાનું સ્વાસ્થ્ય ખરાબ હતું. ત્યારબાદ ઉત્તર પ્રદેશમાં રહેતા તેના માતા-પિતાને સૂચિત કરવામાં આવ્યા. તે ગુરુકુળ પહોંચ્યા ત્યારે તેમને કહેવામાં આવ્યું કે, સગીરાનું સ્વાસ્થ્યમાં હાલ સુધારો છે, પરંતુ સંપૂર્ણ પણે ઠીક થવા માટે અનુષ્ઠાનની જરૂર છે અને અનુષ્ઠાન બાપુ જ કરશે. તેથી સગીરાને બાપુ પાસે લઇ જાઓ. ત્યારબાદ સગીરાના માતા-પિતા તેને જોધપુર નજીક એ સ્થાન પર લઇ ગયા, જ્યાં આસારામ રોકાયા હતા. આરોપ છે કે, આસારામે અભિભાવકોને કહ્યું કે તેઓ અહીંથી જતાં રહે અને સગીરાને તેમની પાસે છોડી દે.